LidanRubinov/Halacha-QA huggingface dataset:
שאלה: מקוה ממי מזגן: האם מותר לעשות מקוה ממי מזגן. (ללא מי גשמים - למקומות שקשה להשיג בהם מי גשמים). המזגן יותקן על גג המקוה - ללא שום מעטפת או בית קיבול - כדי שלא תהיה במים בעיה של שאובין. כמו כן, המזגן יותקן בריחוק ג"ט מנקב המקוה, ויעשו בטון הראוי לבלוע בין המזגן לנקב - כדי שתהיה המשכה גם לשיטת הרמ"א. לכאורה אין במקוה זה בעיה של שאובין - כיון שהמים לא היו שאובין מעולם. וכן אין כאן בעיה של הויתו ע"י טומאה - כיון שהמשכה פותרת בעיה זו. השאלה היא אם יש פסול של הויתו ע"י אדם, או שאפשר להכשיר מכמה סיבות: א. אולי הפעלת המזגן היא רק גרמא ליצירת המים, ואינה ממש ע"י אדם. ב. לפי הט"ז - המשכה מכשירה פסול הויתו ע"י אדם. ג. לפי האגרות משה - המשכה לא מכשירה פסול הויתו ע"י אדם, אך פנים חדשות כן מכשירות - וגם כאן - כשמי המזגן נוצרים מהאויר - זה פנים חדשות. ד. לפי התפארת ישראל - "כפור" שמשלים למקוה - הוא טל קפוא. וא"כ אולי נוכל לומר שמי המזגן הם כ"טל מלאכותי" שהרי תהליך יצירת הטל הוא התהליך שקורה למי המזגן - אויר חם שפוגע בעצמים קרים ממנו ומשאיר עליהם טיפות מים שאינו יכול לשאת יותר. (כי אויר חם יכול לשאת יותר טיפות מים מאויר קר). ולפי"ז - לפוסקים שהכשירו בקרח מלאכותי - הוא הדין כאן. שמעתי ששאלו את הרב אלישיב שאלה זו ואמר שהוא חושש שמי המזגן אינם נחשבים כלל למים. מהי דעת הרב בנידון?
תשובה: קשה לענות על שאלה כזאת, מקווה לעניין דאורייתא לא הייתי בונה מזה, אבל לעניין טבילה דרבנן, תקנת עזרא וכו'- זה כן.
שאלה: בצל וחמאה בסיר בשרי שהוצאו מייד: הרב, בסיר בשרי נקי שאינו בן יומו חיממתי חמאה עד שנמסה ושמתי בצל. מהר מאד הבנתי את הטעות, הוצאתי את הבצל כשהוא עדיין רק חמים ושמתי בסיר מים עם סבון. מה דין הסיר? אשמח אם הרב יפרט איך מכשירים במידת הצורך.
תשובה: יש להכשיר את הסיר בהגעלה. כדי להכשיר צריך שהסיר יהיה נקי ללא שום לכלוך דבוק או חלודה. כמו כן, יש להסיר מהסיר את הידיות, אם הם ניתנות לפירוק. את ההגעלה ניתן לעשות החל מ-24 שעות לאחר השימוש בהם. אם מדובר בסיר קטן, שיכול להיכנס לסיר גדול ממנו, יש למלא סיר גדול במים עד שמעלים בועות ולהכניס את הסיר לתוך המים כשהם עדיין מעלים בועות (ניתן להשאיר אותו זמן מה עד ששוב יעלו בועות) ולאחר שמוציאים אותו יש להכניס את הסיר לכלי עם מים קרים. אם הסיר גדול, יש למלא אותו מים ולהרתיח עד שיעלה בועות ויגלשו המים מעבר לשפתו על פני כל הסיר, ניתן לגרום למים לגלוש על ידי זריקת ברזל מלובן לתוך המים. כמו כן, אפשר במקום הגעלה ללבן את הסיר בליבון קל ואפשרות זו חיונית אם יש בסיר מקומות שקשה לנקות או שיש בהם חלודה.
שאלה: להכשיר חביות נירוסטה: ב ה זו שאלה דחופה בשבלנו. ביקב הכניסו יין לא כשר במשך שבוע בחביות נירוסטה ופלסטיק.- איך ניתן להכשירם על מנת להשתמש שוב ליין כשר?
תשובה: יש להגעילם  ש"ך קכ"א י"ג. לחילופין ניתן לשטוף את הכלים ואז למלא בהם מים עד הסוף למשך 24 שעות. לאחר מכן יש לרוקן את המים ולחזור על הפעולה שלוש פעמים  כל פעם 24 שעות   עי' שו"ע יו"ד סע' י"ב. בשולי הדברים ברצוני להעיר, כי אם היקב הינו מסחרי ועומד תחת השגחה, יש ליידע את המשגיח על המקרה ולפעול על פי הנחיותיו.
שאלה: בצל בסנדוויץ פרווה: 1. אנחנו קונים סנדוויץ פרווה ממסעדה בשרית. נאמר לי כי החיתוך (של הסנדוויץ ותכולתו) נעשה בכלים בשריים ואף על גבי קרש המשמש גם לחיתוך בשר, אשר לא תמיד נשטף קודם לכן. האם עלי להמתין 6 שעות לאחר האכילה או שמא מדובר ב"חזקת בשרי" בלבד? האם התשובה משתנה אם הסנדוויץ מכיל גם בצל או בצל ירוק? 2. האם חיתוך בצל בסכין בשרי לצורך הכנת תבשיל הופכת את התבשיל לבשרי ממש או ב"חזקת בשרי" בלבד? מראש.
תשובה: אין צורך להמתין 6 שעות אחרי חזקת בשרי, אך אסור לאכול אותו עם חלב.
שאלה: 5 שאלות בהדלקת חנוכה: 1. האם מותר לכתחילה לכבות את חנוכית בהכנ"ס אחרי ערבית? 2. האם צריך להדליק חנוכיה בבהכנ"ס בכל מנין של ערבית או רק במנין הראשון? אם כן, עם או בלי ברכה? מדוע? 3. מהו ההבדל בין מי שסומך על שולחן בעה"ב (שאינו חייב להדליק) ובין אורח (שחייב להשתתף בפרוטה)? 4. מהו דינו של זוג נשוי שישנים בבית של הוריהם לילה אחד? (סומך או אורח) 5. זוג שהיו בשבת בבית של אחר וחוזרים במוצ"ש לביתם האם ידליקו בבית של המארח או יחכו להגיע לביתם?
תשובה: 1. כן. 2. אם הנורת דולקים עדיין אין צורך להדליק מחדש. אך אם הנרות כבו על המניין השני לברך ולהדליק. 3. בן ביולוגי הוא בכל "ביתו". אורח אינו ביתו ע"י ההשתפות בפרוטה הוא נעשה "ביתו" 4. אדם נשוןי אינו "ביתו" כי יש לו בית משלו. 5. אם יוצאים מיד ידליקו בביתם, אא"כ גרים רחוק מאוד ויגיע לביתם בשעה מאוחרת.
שאלה: הדלקת נרות בלילה או בפלג המנחה?: האם עדיף להדליק אחרי פלג המנחה לפני השקיעה או להדליק בלילה?
תשובה: לכתחילה הזמן הוא צאת הכוכבים או השקיעה. בדיעבד אפשר להדליק מאוחר יותר, עד 7.00 בערב. אם יש חשש שההדלקה תתאחר מאוד עדיף להדליק מפלג המנחה בתנאי שהנר ידלק לפחות חצי שעה אחר צאת הכוכבים.
שאלה: דין נוסח הגרים בתפילה: האים גרים אומרים בתפילה "ואלוקי אבותינו"?
תשובה: כן.
שאלה: הדלקת אורח לארוחה: אני הוזמנתי ע"י אבי ארוסתי לארוחה (לא ללינה) באחד מלילות חנוכה והוא רוצה שאדליק בביתו באותו לילה. אני גר בדירה לבד עם שותף. ידוע לי שצריך להדליק במקום שאני לן ואוכל רוב הזמן (בדירתי) אך האם יש דעה בהלכה שזה בכל זאת אפשרי להדליק בבית הורי ארוסתי? (זה מאוד חשוב להם והם מאוד יכעסו ולא יבינו אם אסרב)
תשובה: תסכם עם ארוסתך שלא תתכוון לצאת בהדלקת אביה ואז תוכל להדליק בשבילה. לעצמך תדליק בביתך לפני צאתך לבית ארוסתך.
שאלה: מצוות פרסומי ניסא בהדלקת נירות חנוכה: האם מספיק בהדלקת הנרות אל מול בני הבית בכדי לקיים מצוות פרוסימי ניסא? השאלה נשאלה בהמשך לשאלה "הדלקת נרות מאוחר בשביל האשה"
תשובה: עיקר המצוה כלפי חוץ. בשעת הדחק פרסום הנס הוא לבני הבית.
שאלה: חנוכה בבית ההורים: אני גרה לבד בביתי ומדליקה חנוכיה. ביום שישי בחנוכה אני ישנה אצל אבי, האם אני צריכה להדליק אצלו גם חנוכיה או שהוא יכול להוציא ידי חובה? והאם במוצאי שבת כאשר אני חוזרת הביתה אני צריכה להדליק גם חנוכייה למרות שכבר שמעתי את הברכות בבית אבי?
תשובה: כשאת בבית אביך הוא מוציא אותך. במוצ"ש, אם את יוצאת מיד תדליקי בביתך.
שאלה: ברכת שהחיינו על הדלקת נרות חנוכה: אנו נוהגים להדליק נרות חנוכה במקום העבודה, כמה ימים לאחר הנר הראשון. הטקס הוא חד פעמי ולא בכל ימי החנוכה. האם יש לברך שהחיינו?
תשובה: לא. על עצם ההדלקה במקום עבודה יש עוררין. עכ"פ אינכם יוצאים ידי חובה בהדלקה במקום העבודה.
שאלה: כניסה לבית העלמין: אני בהריון ורוצה להיות בבית העלמין. אני אהיה בחוץ.האם זה ר? השאלה נשאלה בהמשך לשאלה "אזכרה בליל י"ג באדר"
תשובה: מחוץ לבית העלמין וודאי שאין בעיה. בתוך בית העלמין, נוהגים שנשים בהריון לא נכנסות. אולם זה לא הלכה אלא מנהג שמקורו בפנימיות, ולכן אם יש צורך או שמדובר על קרוב משפחה שהאישה מרגישה שהיא חייבת להיות באזכרה או בהלוויה, אפשר להקל.
שאלה: מה ההיגיון, למרות שבתורה אסור להשתמש בו: כיצד החריבו שמעון ולוי עיר שלמה בעודה מלאה אנשים? (ללא רקע תורני)
תשובה: ב"ה לך. לפני שאני עונה על השאלה שלך, אודה על האמת, שהזדעזעתי מהכותרת שנתת לשאלה, האם אסור להשתמש בהגיון בתורה? הרי כל התורה הינה שיא ההגיון, שיא היושר, ואם אדם לא מסתדר עם היושר של התורה, זה אומר שהוא צריך להתבונן עוד יותר לעומק ולהבין טוב יותר את הדברים. קראתי את שאלתך ומתוך רצון לקצר, היא נכתבה בחוסר בהירות, ואפשר להבין אותה בשתי אפשרויות: א. כיצד הצליחו שני אחים להרוג עיר שלמה? ב. כיצד מבחינה מוסרית עשו הם דבר כזה? לפי הבנתי הפשוטה כוונתך בשאלתך לאופן הראשון, ועליו אענה בעזרת ה', ואם בכל זאת אתה מעוניין באופן השני, אשמח לענות תשובה נוספת, דרך האימייל שלי. נאמר בתורה "בהיותם כואבים". ואכן אחר שאנשי העיר עשו ברית מילה, היו הם חלשים וכואבים, ולא היו מסוגלים לעמוד במלחמה, וכך יכלו שמעון ולוי להרוג אותם. אך עדיין הדבר לא מובן, שאף שהיו הם כואבים, עדיין לעצור שני נערים, ודאי שהיו מסוגלים? אך יש נקודה חשובה שבאים חכמנו זכרונם לברכה להבליט לנו בדברי המדרש, והיא תעזור לנו להבין את מה שהיה. אנו רגילים לחיות כיום במצב שבו אנשי התורה הינם אנשים רגילים, או אפילו סובלים מחולשה גופנית, אך אין ספק שדבר זה הוא תוצאה של אלפיים שנות גלות. על אבותינו הקדושים אנו יודעים שהיו הם גיבורים מאוד מאוד. דבר זה אנו פוגשים כבר לפני האירוע שאתה מספר והוא במלחמה של אברהם ואנשיו מול ארבעת המלכים, שאף שהיו הם מלכים חזקים מאוד (שהרי קודם לכן כבר ניצחו 5 מלכים) יכל אברהם לנצח אותם. וכן באירועים נוספים אנו מגלים על גבורתם של האבות, ואף שמעון ולוי היו חזקים לאין ערוך מאשר מה שאנו רגילים כיום, ולכן הטעם שכותבת התורה רק מצטרף להיותם חזקים. ואף לגבורתם הגדולה הצטרף ללא ספק משהו שמשנה את כל המערכות כולן, והוא הנס. כן ה' יתברך ראה את תעוזת הנפש שלהם כדי להציל את אחותם אשר בוזתה ונפגעה, ובאופן ניסי גרם לכך שהם יצליחו. יש עוד המון מה להאריך אך אינני רוצה להכביד באריכות, ואם תרצה צור איתי קשר באימייל ואשמח להיות בקשר ולהרחיב יותר, הן על שאלה זו והן על שאלות נוספות. הרב יצחק גרינבלט zahig1 gmail.com
שאלה: הגעלת הכשרת כלים שנפלו בכיור: נפלה לנו כוס תרמית מתכתית המשמש לקפה, לתוך סיר בשרי בתוך הכיור. הסיר היה מלא במים ואולי שאריות אוכל בשרי. השאלה אם צריך להכשירו להגעילו, ואם כן, כיצד?
תשובה: אני משער שהמים בסיר היו קרים ולא רותחים. אם כן, מספיק לשטוף יסודי את הכוס ואין צורך להגעיל.
שאלה: הנאה ממלאכת גויה בשבת לאחר שבת: אני לומדת באוניברסיטה ובמסגרת הלימודים עליי להגיש דוחו"ת מעבדה. יצא והשותפה שלי למעבדה היא נוצריה, וסביר מאוד להניח שהיא תכתוב את החלק שלה בדו"ח בשבת. האם מותר ואף עליי לבקש ממנה שלא לכתוב את החלק שלה בשבת? במידה והיא לא תסכים, האם יהיה מותר לי להנות ממה שהיא כתבה בשבת, מבחינת הציון הסופי המשותף או שעליי לומר לה שאם היא תעבוד על הדוחו"ת בשבת, עדיף שכל אחת מאיתנו תגיש דו"ח נפרד? אודה מאוד אם אקבל מענה מהיר לשאלתי. חנוכה שמח!
תשובה: כל מה שגוי עושה למען עצמו בשבת מותר לישראל להנות ממנו.
שאלה: הופעת סטנדאפ של שחקנית: האם מותר לגבר לראות הופעה של סטנדאפיסטית דתית? המדובר על הופעה שאירגנו לנו מטעם העבודה בחנוכה. ולכן התשובה די דחופה
תשובה: אם לבושה, ותכני ההצגה אינם שליליים - מותר.
שאלה: כבוד המת: לא מזמן קרה שישבתי מול שולחן עם חברים ועשיתי מעשה שטותי סתמי עם נר שהיה על השולחן. לאחר מכן התברר שזהו נר נשמה שבעלת הבית הדליקה לזכר אביה. שאלתי היא: האם זהו ביזוי המת או איסור אחר? אם כן, האם יש לעשות משהו בנידון?
תשובה: תן צדקה ולמד משנה לכבוד הנפטר.
שאלה: בן לאמא שהתגיירה: אשמח לקבל תשובה. חבר טוב שלי נולד לאבא יהודי ואמא שהתגיירה לפני שנולד, כלומר כשנולד היא הייתה יהודייה (אחרי גיור). מה זה אומר עליו, האם הוא נחשב יהודי?
תשובה: אם הגיור היה כהלכה, הבן יהודי כשר.
שאלה: כלאי הכרם עם תבלינים: אני בעל כרם (260 שתילים בשורות של 2 מטר בין שורה לשורה) ברצוני לגדל אזוב, רוזמרין ובזיליקום מסביב לכם למטרת מניעת חרקים ולא למטרת מאכל. 1. האם הרוזמרין, אזוב ובזיליקום נחשבים כירק למאכל? הרי אני לא יאכל אותם ואני לא שותל אותם למטרת אוכל אלא בשביל הריח שלהם (שמרחיק מזיקים מסוימים). 2. האם יש הבדל בין זריעה לשתילה? הרי ברצוני לשתול שתילים בוגרים של רוזמרין, אזוב ובזיליקום. 3. אם הם כן נחשבים כירק ואסורים גם כשתילם האם עלי באמת להרחיק 4 אמות מהכרם? (אין לי אפשרות כזאת בשטח). נ.ב שאלותי מתיחסות לכלאים שבין הכרם לבין התבלינים ולא למרחק שבין התבלינים לבין עצמם.
תשובה: וברכת ד' הרוזמרין, אזוב וגם הריחן הם רב שנתיים, ועל כן יכולים להיות בכרם. אמנם לעניין הריחן יש קצת ספק. על כן עדיף לשים רוזמרין ואזוב שהם רב שנתיים, ואין איסור כלאי כרם בהנחת אילנות בכרם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם הגיור של בעלי נחשב:,כבוד הרב על התייחסות לשאלה! בעלי לא שמר שבת מיד אחרי גיור וגם עבד בתור נהג מונית בשבת כי טענתו היה שאין מספיק פרנסה במשך שבוע.לא עולה לתורה אחרי גיור. צחק אלי שניסיתי ללכת עם כיסוי ראש. בנוסף יש לציין -התנהגות שלו כלפי משפילה תמיד,אחרי גיור החלתתי להיכנס להריון והיתחילו לנו בעיות כספיות מאוד קשות ויחס שלו גם היחמיר.ואז היתה לי הפלה בגלל שעובר לא התפתח. השאלה נשאלה בהמשך לשאלה "האם הגיור של בעלי נחשב"
תשובה: תפני לבית הדין האזורי.
שאלה: הדלקת נרות חנוכה לאחר חצות: כבוד הרב האם מותר להדליק נרות חנוכה לי ולאשתי, לאחר חצות הלילה, כאשר התנאים הם כדלהלן: 1. שנינו כבר שמענו במקומות נפרדים הדלקת נרות, ואין לנו ילדים שיכולנו להעירם להדלקה. 2. כבר "כלתה רגל מן השוק"- אנחנו גרים במקום מבודד שאינו פונה לרחוב ואין אף אדם שמסתובב באותו מקום. ב וחג שמח.
תשובה: שמיעת ההדלקה מחוץ לבית לא פוטרת אתכם מהדלקה בבית. אם רק שניכם גרים בבית, ניתן להדליק כל הלילה.
שאלה: שאלת המשך - רב קו סטודנט: על תשובתך. אינני בטוחה כי הסברתי את המצב נכון. יש לי כרטיס סטודנט מעודכן מכיוון וגם השנה אני לומדת במוסד אקדמי. עם זאת, לא נרשמתי כחברת אגודת הסטודנטים השנה (אך אין זה סותר את תוקף כרטיס הסטודנט). כרטיס ה"חופשי שנתי של אגד" הוא כרטיס נפרד בעל תוקף לשנה אותו ניתן להוציא במשרדי אגד בכפוף להצגת אישור לימודים תעודת סטודנט בתוקף (גם ללא חברות באגודת הסטודנטים). הכרטיס של אגד נמצא ברשותי אך הוא פג תוקף וכמובן שאינני משתמשת בו יותר, כרטיס הסטודנט לעומת זאת בתוקף. האם גם ללא חברות באגודת הסטודנטים הדין נשאר זהה? השאלה נשאלה בהמשך לשאלה "הגדרת סטטוס בכרטיס רב קו לצורך הנחת סטודנט"
תשובה: עלייך להראות לנהג את כרטיס הסטודנט הרגיל שלך, למרות שאינך חברה באגודת הסטודנטים, והוא יתן לך הנחה רגילה. אינך יכולה לתת לו את הכרטיס השנתי שאינו פג תוקף כדי שיאמר לך שאת בסטטוס זכאות להנחת 50, ואם הנהג אינו מוכן לתת הנחה עם כרטיס הסטודנט שלך עלייך ללכת למשרדי אגד ולהנפיק כרטיס חדש. הרב ניר אביב
שאלה: דין נוסח הגרים בתפילה: מדוע, הרי אבותם גויים? או שבזמן שהם מבנ"י שלושת האבות נחשבים אבותם? השאלה נשאלה בהמשך לשאלה "דין נוסח הגרים בתפילה"
תשובה: עם הצטרפותם לעם ישראל אבותינו הם גם אבותיהם. האבות אינם רק אבות ביולוגיים הם גם אבות רוחניים.
שאלה: אכילה לפני הדלקת נרות: אסור לאכול לפני הדלקת נרות חנוכה. מה הדין אם אדם נמצא בעיר אחרת ואין לו אפשרות כרגע להדליק. האם מותר לאכול?
תשובה: רק טעימה, כגון: מזונות פחות מכביצה, שתיה או פרות, אך לא אכילת קבע.
שאלה: נרות חנוכה בחלון, במרפסת או בפתח?: אני גר בקומה שביעית. יש לי חלון במטבח חצוני שפונה לרחוב ולבניין אחר. האם להדליק סמוך לחלון (בגובה מטר פלוס), ואז האנשים שיוצאים למרפסת שלהם יראו את הנרות, או להדליק סמוך לפתח הדירה?
תשובה: החלון עדיף. אם המרפסת בולטת יותר ויש לך מתקן המגן מפני גשמים ורוחות המרפסת עדיפה.
שאלה: דיבור עם גיסה: האם מותר לדבר עם גיסתי בחופשיות כאם אחותי? מה אם אחי בעלה איננו איתה אך היא עם ילדיה וגדולה ממני בעשור? השאלה נשאלה בהמשך לשאלה "הרחקות בין בני משפחה"
תשובה: אל תרבה שיחה אלא שיחה עניינית.
שאלה: לימוד טור ב"י: האם יש ערך בפ"ע ללמוד טור לבד? ועם ב"י? דיין אמר לי ללמוד כל יום שעה טור. האם כדאי בגיל צעיר? שיעור ב ב השאלה נשאלה בהמשך לשאלה "לימוד טור לתלמיד בישיבה תיכונית"
תשובה: תתייעץ עם הר"מ שמכיר אותך.
שאלה: מבירור באגד הם לא מסיכמים להעביר: מבירור באגד הם לא מסכימים להעביר. השאלה נשאלה בהמשך לשאלה "כרטיס מעבר באוטובוס"
תשובה: על הערתך. בברכת התורה, WWW.Yeshiva.org.il
שאלה: חינה בראש חודש אייר תשע"א: האם מותר לעשות חינה בראש חודש אייר, א אייר תשע"א - בתאריך ה-5.5.2011, למרות שבתאריך זה עדיין אנו נמצאים בספירת העומר?
תשובה: מותר לעשות אך ראוי לעשות ללא תזמורת או כלי נגינה. רצוי גם להימנע מריקודים ולהסתפק בשירה בפה.
שאלה: קשירה בשיטת רש"י- תכלת בציצית: ה והברכה לכב הרב. א. אני רוצה להטיל ובלנ"ד ציצית עם מס פתילים כשיטת רש"י. למדתי את השיטות, ואני נוטה לשיטה זו- 1) אני אשכנזי, והיא מובאת בפוסקי אשכנז. וכן במשנ"ב 2) לפענ"ד בלימוד הרמב"ם בפשטות, אין עיכובא או בעיה של "בל תוסיף" ביותר פתילי תכלת. וכן גם בראב"ד. יודע אני שכת"ר פוסק בעניין זה כהרמב"ם ואשמח אם בכל זאת, יחווה דעתו בעניין זה לגבי מסקנותיי. ב. בעניין הקשירה- ראיתי את השיטות השונות ברש"י, רא"ש ותוס. אני נוטה לקשירה שהובאה בי"מ (יש מפרשים) בתוס, שעל פיה בעצם אפשר לשמר את הקשירה הישנה של 7,8,11,13 כאשר כל ה-8,11 הם תכולות לגמרי וה 7,13 הם לבנות לגמרי. חשבתי לקשור כך, כי זה מתאים לשיטה שלפיה אני רוצה להטיל את הפתילים. נוסף על כך, אינני מרגיש בר סמכא לפסוק בין ראשוני עולם במחלוקת זו ולכן נראה לי ללכת לשיטה הקרובה ביותר לקשירה כיום. ועוד, שמקובלנו שקשר עליון דאורייתא והקשירות הם יותר נויי מצווה. לכן, למרות שלא ראיתי את הציבור הרחב נוהג כך (ורובם רמב"ם או ראב"ד), זה נראה לי נכון. אשמח לשמוע את השקפת הרב על מסקנתי זו, כיוון שאע"פ שאני נוטה לתכלת עצמה, ההכרעה בין ראשוני עולם קשה לי. כמו כן, לא הגעתי למסקנה ברורה בשיטה זו. האם צריך פתיל אחד שיגדול- או שאפשר לגדול את ה-8 עם פתיל אחד ואת ה-11 עם פתיל שני? אשמח אם הרב יבאר לי איך אמורה להיות הקשירה בדיוק לפי שיטת הי"מ. ה והברכה לכב הרב, אורי - ישיבת מעלות.
תשובה: א. יש תשובה מפורשת של הרמב"ם שאין להוסיף יותר מאחד. ב. הרא"ש בהלכות ציצית אומר מפורשות שמה שכתוב 7 או 8 זה בחוטי לבן. בתכלת, כתוב בגמרא לעשות או 7 חוליות או 13 חוליות.
שאלה: רוטב סויה בפסח: כיוןן שסויה לא היתה בכלל גזירת קטניות, האם מותר להשתמש ברוטב סויה בפסח?
תשובה: לדעתי מותר לאשכנזים להשתמש בסויה בפסח וכן בכל הקטניות שלא היו בזמן הגזירה. אולם רוטב סויה ספציפית בדרך כלל מכינים אותו גם עם חיטים ולכן אין להשתמש בו בפסח (אלא אם כן מדובר בייצור מיוחד כשר לפסח)
שאלה: חיטה בכרם זיתים: האם ישנה בעיה לגדל בתוך כרם זיתים בין השורות של העצים חיטה בכמות מסחרית? אם כן, מה ההסבר, ומהם ההגבלות? אם אפשר בבקשה.
תשובה: וברכת ד' אין בעיה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השפעת הגנים המולדים על האדם: אני סטודנט לפסיכולוגיה, ובלימודי אני נפגש עם מחקרים רבים מאוד, שמוכיחים שלגנים יש השפעה גדולה מאוד לא רק על מראהו של האדם, אלא גם על דעותיו, נטיותיו הפוליטיות, אופיו, נטיות דתיות ועוד. מצד שני ברור לי שגם מי שנטייתו הטבעית הוא נוטה לתכונה רעה, זה לא מתיר לו להתנהג בצורה רעה. השאלה היא האם ישנה התייחסות הלכתית אמונית להשפעות הגנטיות? למשל, האם מי שיש לו נטייה גנטית (מוכחת) להתנהגות אימפולסיבית תוקפנית בבי"ד יתחשבו בזה כדי להקל בעונשו? האם בדיני שמיים יתחשבו בזה? האם מי שיש לו נטייה לאי קבלת מרות נקבל יותר בהבנה וסליחה אם הוא יכפור יזלזל במצוות?
תשובה: כבר אמרו חכמים לפום צערא אגרא, כלומר: מי שקשה לו לשמור מצות ובכל זאת מתגבר שכרו רב, ומכאן יש ללמוד שיש התחשבות בנטיות הטבעיות לטוב ולמוטב של האדם.
שאלה: כריתת עצי פרי : לכבוד הרב! אני אתאר את המצב בבית כדי לתת את הרקע לשאלה. בביתנו יש 4 חדרים וחדר אחד גדול שנבנה לאחר מספר שנים - החדר הזה גדול מאוד 24 מטר רבוע. במהלך השנים היה צורך של המשפחה (קרובים- עולים חדשים) לאחסן מספר דברים - קיבולת של כמעט חצי מהחדר. לאחר מספר שנים הדברים התפנו אבל החדר נשאר אותו דבר כמו מחסן ואין בו שימוש אלא מחסן, למרות שהוא חדר לכל דבר (החדר כמעט מלא- ואין שימוש בתור חדר). בביתנו יש גינה גדולה שיש בה הרבה עצי פרי. לאחר זמן חשבנו לקנות מחסן גדול כדי להעביר את הדברים מהחדר למחסן על מנת שנוכל להשתמש בחדר. וכאן עולה הבעיה, יש מקום בגינה למחסן אבל הוא לא המקום הכי מועדף (מיקום של המחסן בנקודה מסויימת שאין בה עצי פרי יגרום לאיזשהו אי נוחות - מעבר צר מדי וכולי). לעומת זאת, בצד של עצי הפרי יש מקום טוב שאפשר לשים את המחסן (העצים נותנים כבר שנים פירות מעל קב - כמות של 1.176 ק"ג למרות שאולי אנחנו אוכלים מהם אולי חצי קילו ולפעמים אפילו כלום (קשה להגדיר את העצים בתור "עצי מאכל" מבחינתנו) וזה כך במשך שנים). האם מותר לכרות את העצים (כ-3 עצים) או לנסות להעביר אותם מקום לצורך מיקום המחסן? (יש סיכוי סביר שהעצים לא ישרדו את "המעבר דירה") ב מראש וסליחה על הסיפור הארוך.
תשובה: וברכת ד' קשה מאד להתיר עקירה במקרה זה, כיוון שזה להרווחה בלבד ולא לצרכי מגורים. על כן הפתרון היחיד הוא להעביר את העץ עם הגוש למקום אחר, פעולות אלו יש לעשות עם גנן מקצועי. כמו כן, עדיף אם אפשר שהעץ ימכר לגוי קודם לכן והגוי הוא שידאג להעברת העץ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עניית אמן דרך האינטרנט: כבוד הרב ישנה אפשרות לגלוש באינטרנט אל אתר הכותל המערבי, כאשר במסך אתה רואה את המתפללים באותה שניה של הצפיה (מצורף שעון על המסך שמראה את השעה המדוייקת, כך לפי הבנתי לפחות). ברצוני לברר, האם זה כמו שמדברים תמיד בהקשר לרדיו ואינטרנט שיש בעיה לענות אמן או שכאן זה קרוב לודאי אותה שניה ואפשר כן לענות אמן?
תשובה: אין חיוב לענות אמן, אולם מותר לענות אמן ואין זה נחשב אמן יתומה. הערת אחד הגולשים: אין שום שרת אינטרנט שמבצע שידור חי באותה שניה. יש השהייה של לפחות חצי דקה, אם לא יותר.
שאלה: זמן מנהגי אבלות: אחרי כמה זמן מותר ללכת לשמחות של אירועים אחרי שמישהו נפטר (ברית ה, בר ת מצווה, חתונה, חינה וכו'). הורים, אחים ואחיות?
תשובה: ההורים, האחים והאחיות של הנפטר נוהגים אבלות 30 יום. לאחר זמן זה הם יכולים ללכת לשמחות.
שאלה: עד מתי נמשכים דיני אבלות: אימי נפטרה בתאריך ל בחשוון תשע"א, ידוע לנו שזו שנה מעוברת. אנו מהעדה הטריפוליטאית. ברצוני לדעת מתי מסתיימת שנת האבל? ממתי מותר לילדיה להשתתף באירועים של נכדיה, כלומר, אחיינים שלנו? על תשובתכם המהירה.
תשובה: דיני האבלות נמשכים 12 חודשים גם בשנה מעוברת. כלומר, הם מסתיימים ב-ל' בתשרי. לגבי השתתפות בשמחות, יש ארועים שניתן להשתתף בחלקם וכדאי לברר את העניין.
שאלה: מה מברכים על עוגת שמרים : כבוד הרב אפיתי חלות, מאותו הבצק של החלות הכנתי עוגת שמרים (מרחתי על הבצק ממרח אגוזים וגילגלתי). מה מברכים על עוגה כזו (כמות הממרח לא היתה קטנה)?
תשובה: הברכה היא "בורא מיני מזונות". ישנם שלוש סוגים עליהם מברכים מזונות: 1. אם זה פריך, כמו ביגלה או קרקר. 2. אם העיסה עצמה מתוקה (ובשיעור המתיקות נחלקו הספרדים והאשכנזים). 3. במקרה שלנו - אם יש מילוי (לגבי מילוי גבינה או בשר יש מחלוקת אבל בממרח אגוזים נראה שלכולם יש לברך מזונות). אם אוכלים כמות של קביעות סעודה, יש לברך בכל המקרים המוציא.
שאלה: תפילין על יד ימין: אני שמאלי ומניח תפילין על יד ימין. אני לא מוצא עכשיו תפילין רק של ימני, מה אני אמור לעשות?
תשובה: איטר המניח תפילין רגילות יהפוך את התפילין שהחלק שבו עוברת הרצועה (מעברתא) יהיה בכיוון מטה וקשר היו"ד יפנה לכיוון הלב. העיקרון הוא, שהדין שקשר היו"ד יפנה לכיוון הלב יסודי יותר מהדין שהמעברתא תהיה למעלה.  שו"ע כז ג גר"א ובה"ל שם  באה"ט שם י
שאלה: מעשר כספים: שאלתי היא כזאת, אני ב"ה עובדת וגם שנה שעברה עבדתי, ואת כל כספי אני חוסכת ללימודי אחיות שאני מתחילה בשנה הקרובה בעז"ה. להורי אין אפשרות לממן לי את הלימודים, לכן עבדתי במהלך השנה וחצי האחרונות כדי שאוכל לילמוד בנחת בלי לחץ של פרנסה במהלך הלימודים.כי לימודי אחיות הם לימודים אינטנסיביים מאוד. שאלתי היא כזאת, האם אני חייבת להפריש מעשר מהכסף שאני חוסכת ללימודים? ואם אני חייבת להפריש מעשר, האם אני יכולה לתרום אותו להורים שלי. אבא שלי נורא רוצה שאני יתרום את כספי לישיבה הסדר שיש לנו במקום מגורינו, אך אני מעדיפה לעזור להורים שלי. מראש על תשובתך.
תשובה: 1. לא. למרות שכדאי לתת סכום מסויים לצדקה. 2. אם ההורים שלך אינם מבזבזים כסף על מותרות והכנסתם דחוקה, אפשר לתת להם. ניתן לחלק חלק לישיבה וחלק להורים.
שאלה: המחאה החברתית: אני לא כ"כ יודעת איך לגשת לנושא. פשוט מדברת על מה שאני רואה. כרגע המחאה החברתית תופסת תאוצה. בהתחלה תמכתי בה וכרגע לא ממש. הפחד שלי הוא שבגלל חוסר האירגון של המנהיגים והיחצנות הכפוייה של ערוץ 2 ו Y-NET המדינה יכולה להתדרדר למצב אנרכיה ומלחמה. היה לי סוג של חזיון חלום בהקיץ שהמחאה הזאת יכולה לדרדר את המדינה והעניין יתחיל בנפילת הבורסה. אני לא יודעת איך זה ייגמר אבל שוב, אני מפחדת שזה ייגמר במלחמה. נכון לעכשיו, כולם מאוד משולהבים מהמחאה ולכן לא מעוניינים לתת את הדין על מעשיהם וזה יוצר בעיה. מעבר לכל העניין הזה אני רואה גם הרבה מאוד השמצות בין הימין לשמאל וכולם נעשו מאוד קיצוניים כדי שיישמעו את הדעה שלהם. יש יותר מדי שינאת חינם בעם ולא ממש קשה לחבר אחד ועוד אחד ולהבין שהדרך הזאת לא תוביל לשום מקום. אני ניסיתי לבוא ולתמוך בדתיים שנמצאים במאהל רוטשילד. בנוסף ניסיתי לחפש מנהיג אחר למחאה, אבל כרגע המוחים עצמם עיוורים מפחד שהמחאה תתמוסס ולא מוכנים לקבל שום שינויי. אני לא חושבת שבן אדם לא אחראי יכול להוביל מדינה שלמה למקום טוב יותר, ולדעתי גם ההנהגה של הסטודנטים היא יותר מדי תמימה. יש לי הרגשה שצוות המומחים שאיתם התייעצו מנהיגי המחאה עושה שיקולים אינטרנסטיים כל אחד בשביל עצמו וזה נראה כאילו ייעצו למנהיגי המחאה לבקש הגדלה בתקציב המדינה. כל אחד מהמומחים הוא מנהל גדול בבנק או בגוף ציבורי לשעבר ונראה כאילו הם זוממים על הכסף שנראה כרגע בהישג יד. אני חושבת שאם יבקשו להגדיל את תקציב המדינה, המדינה תתמוטט. איך אני בתור בן אדם פרטי שאין לו שום קשר לערוצי תקשורת יכול לעצור את ההתדרדרות הזאת? אני מודה לכם מראש על התשובה.
תשובה: אני לא יודע מה היכולות שלך. אם יש לך יכולת לארגן אמירה מדודה ושקולה שתוסיף דיון ענייני ומדורג ולא התלהטות יצרים, ודאי שבכך את יכולה להוסיף כוח ואומץ באומה. אולי את יכולה לעשות זאת דרך האינטרנט. בכל מקרה אנו לא צריכים לאבד את הביטחון שלנו במהלך של חזרת האומה אל עצמה ואל כוחותיה. גם המלחמות הינם חלק מהופעת העוצמה של עם ישראל. ודאי שמלחמות בתוכנו הם אסון. אולם אנו בטוחים שעצת ה' שעשה את כלה מהלך הגדול של הקמת המדינה הוא יורנו את הדרך להמשך פיתוחנו.
שאלה: ברכה אחרונה על בורגול: מה הברכה האחרונה על בורגול?
תשובה: וברכת ד' מבושל ברכתו מזונות ועל המחיה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפירה במוצאי שבת: האם יש מקור למנהג שלא לתפור במוצאי שבת?
תשובה: יש נמנעים ממלאכה במוצאי שבת, אולם זו אינה הלכה.
שאלה: הזמנת משפחה בשבת: אני מתחתן עוד שלושה חודשים והמשפחות שלי ושל ארוסתי רוצות לערוך שבת חתן בבית אמי. כיוון שחצי מהמשפחה חילונים, ביקשתי שלא לערוך לי שבת חתן כלל כדי שלא יבואו אורחים בשבת ויעזבו בשבת. הבקשה הזו עוררה הרבה התנגדות מצד המשפחות. במיוחד, כיוון שהוריה של אשתי חרשים, הורי הוריה ודודיה טיפלו בה כבת, רואים בה כבת, ומצפים שיתייחסו אליהם כאל הוריה. גם ארוסתי לחוצה לגבי העניין, והיא ביקשה ממני להתחשב ביכולות שלה מבחינה דתית ובהשלכות השליליות של אי הזמנת משפחתה לשבת, אפילו אם אודיע שגם המשפחה שלי (דודים דודות) מוזמנת. אני בדילמה גדולה ולא יודע מה לעשות. ככל שניסיתי להסביר בדרכי נועם לפעמים ובתקיפות לפעמים, ככה ניתקלתי ביותר התנגדות. האם בכל זאת אוכל להזמין את המשפחות לשבת? האם לרב יש פתרון אחר בשבילי שלא יביא לסיכסוך קרע ביני לבין אשתי לעתיד ובינה לבין משפחתה? אודה מאוד אם אקבל מספר התייחסויות למצב הרגיש. השאלה נשאלה בהמשך לשאלה "לבוש אדום לאשה"
תשובה: אתה לא אחראי על מה שאנשים אחרים עושים, אתה רק צריך לדאוג שאתה לא תהיה האשם בצורה ישירה לדברים לא טובים שלהם. במקרה שלך, נראה שהפתרון הוא לעשות שבת חתן ולומר לקרובים שאתה מזמין אותם ומצפה מהם לעשות את זה בלי חילול שבת. כמובן שצריך גם לדאוג שתהיה להם אפשרות טכנית להישאר כל השבת, מקום לישון ולאכול. אם אחר כך הם בכל זאת יסעו בשבת, זה כבר לא העסק שלך. הדרך הזאת עדיפה על ויכוחים.
שאלה: תרומות ומעשרות מעץ לימון: בבית הורי יש עץ לימון ואני רוצה להפריש ממנו כדי שנוכל להשתמש בו. כיצד אעשה זאת? אנא פרט במידת האפשר כדי שלא אטעה.
תשובה: וברכת ד' מכיוון שהפרטים מרובים עצתי שתקני תקליטור "תרומות ומעשרות" (086847325). ולאחר מכן, אם ישארו עוד שאלות פרטיות אשמח לענות לך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון